
До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на подробен устройствен план – парцеларен план /ПУП – ПП/ за изграждане на стълб №35 и стълб №35А от ВЛ 110кV „Свобода“, в землището на гр.Българово, Община Бургас.
УВАЖАЕМИ ОБЩИНСКИ СЪВЕТНИЦИ,
Със свое Решение №21-8/20.12.16г. Общински съвет Бургас е разрешил изработване на ПУП - ПП за изграждане на стълб №35 и стълб №35А от ВЛ 110кV „Свобода“, в землището на гр.Българово, Община Бургас.

„Електроенергиен системен оператор“ЕАД ще извърши ремонт на ВЛ 110кV „Свобода“, в участъка от стълб №7 /1км северно от гр.Камено/ до стълб №76 /1км южно от с.Караново/. При пресичането на ВЛ 110кV „Свобода“ с ВЛ 400кV „Зорница“ е необходимо да се осигури габарит, в съответствие с изискванията на Наредба №3/2004г. за устройство на електрическите уредби и електропроводните линии. Това налага изграждането на два нови стълба с №№35 и 35А, в землището на гр.Българово. Стъпките на двата стълба попадат в три поземлени имота, с идентификатори 07332.27.27, 07332.27.28, 07332.27.58 по КВС, землище гр.Българово, с вид територия – земеделска, начин на трайно ползване – нива, вид собственост - частна собственост. Площта на всяка една от стъпките е 25м2.
Изготвен е ПУП-ПП за разполагане на стълб №35 и стълб №35А от ВЛ 110кV „Свобода“. Приложен е ТЧ, с координатен регистър на очертанията на линиите за разполагане на фундаментите на новите стълбове

Приложено е становище с изх.№ПД-2117-1/29.08.16г. от РИОСВ-Бургас, в което е указано, че не е необходимо провеждане на процедура по реда на глава втора от Наредбата за ОС, планът не подлежи на регламентираните в глава шеста от ЗООС процедури по преценяване на необходимостта от извършване на ЕО и/или ОВОС, задължителна ЕО и/или ОВОС.

Приложено е становище изх.№33-НН-742/02.09.2016г. на Министерството на културата.
Проектът  е разгледан на заседание на ОЕСУТ, проведено на 18.01.17г. С Решение, обективирано в Протокол №3/18.01.17г., т.2 от дневния ред ОЕСУТ приема изготвения проект и дава указания същия да се обяви на заинтересуваните собственици. Проектът е обнародван с обявление в ДВ, бр.20/07.03.17г. Съобщения за изработения ПУП са публикувани на сайта на Община Бургас и в местен ежедневник. Видно от акт за приключило обявяване от 10.04.17г., в законоустановения срок не са постъпили възражения.
Предвид изложеното и на основание чл.21, ал.1, т.11 от ЗМСМА, чл.129, ал.1 от ЗУТ, становище изх.№33-НН-742/02.09.2016г. на Министерството на културата, становище изх.№ПД-2117-(1)/29.08.2016г. на РИОСВ – Бургас, Протокол - Решение №3/18.01.17г., т.2 от дневния ред на ОЕСУТ на Община Бургас и акт за приключило обявяване от 10.04.17г. предлагам Общински съвет Бургас да вземе следното:
РЕШЕНИЕ:
На основание чл.21, ал.1, т.11 от ЗМСМА и чл.129, ал.1 от ЗУТ Общински съвет Бургас одобрява подробен устройствен план – парцеларен план /ПУП – ПП/ за изграждане на стълб №35 и стълб №35А от ВЛ 110кV „Свобода“, в землището на гр.Българово, Община Бургас.
Решението да се изпрати в 7-дневен срок за обнародване в „Държавен вестник“, по реда на чл.129, ал.1 от Закона за устройство на територията.

Решението подлежи на обжалване по реда на чл. 215, ал.4 от ЗУТ чрез Общински съвет Бургас пред Административен съд-гр. Бургас в 30-дневен срок от обнародването му.
Приложения: Решение №21-8/20.12.16г. Общински съвет Бургас; проект на ПУП-ПП; становище изх.№ПД-2117-1/29.08.16г. на РИОСВ-Бургас; становище изх.№33-НН-742/02.09.2016г. на Министерството на културата; Протокол - Решение №3/18.01.17г., т.2 от дневния ред на ОЕСУТ на Община Бургас; обявление в ДВ, бр.20/07.03.17г.; копие –извлечение от сайта на Община Бургас; копие от публикация в местен ежедневник; акт за приключило обявяване от 10.04.17г.

